Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: 15/2006. (IV. 3.) OM rendelethez]
Paragraph Index: 1528

7. Az alapszak képzési célja, az elsajátítandó szakmai kompetenciák: A képzés célja járműmérnökök képzése, akik képesek a közlekedési, szállítási- és logisztikai folyamatok sajátosságait figyelembe véve a közúti- (személy- és haszongépjárművek), vasúti-, vízi- és légijárművek, illetve járműrendszerek és mobil gépek, valamint építő- és anyagmozgató gépek rendszerszemléletű üzemeltetésére, tervezésükkel, gyártásukkal, javításukkal kapcsolatos mérnöki alapfeladatok megoldására. E feladataikat a biztonság, a környezetvédelem és az energiagazdálkodás szempontjait figyelembe véve képesek ellátni. Megfelelő mélységű elméleti ismeretekkel rendelkeznek a képzés második ciklusban történő folytatásához. A járműmérnökök ismerik: – a mérnöki tevékenységhez szükséges természettudományos, valamint gazdaságtudományi ismereteket, – a szakmához kötött elméletet és gyakorlatot, alapszintű manualitást a jármű- és mobilgép gyártásban és javításban, készséget a diagnosztikai mérésekben, beállításokban, – a járművek és mobil gépek gyártásának és üzemeltetésének környezetvédelmi, minőségügyi, munkahelyi egészségi és biztonságtechnikai alapjait, – a tervezéshez szükséges alapszintű előírásokat és szabványokat, – a számítógépes kommunikációt, a szakterület fontosabb alkalmazói szoftvereit, – a szervezési-, irányítási- és kommunikációs technikákat, képesek idegen nyelvű kommunikációra, – a kapcsolódó legfontosabb jogszabályokat, – a globális társadalmi és gazdasági folyamatokat. Az alapfokozat birtokában a járműmérnökök – a várható szakirányokat és ágazatokat is figyelembe véve – képesek: – felismerni a közlekedési-, szállítási, anyagmozgatási folyamat megvalósításához szükséges eszközigényeket, – járművek, járműrendszerek és mobil gépek, anyagmozgató gépek, géprendszerek biztonságos, környezetkímélő, energia-hatékony üzemeltetésének megszervezésére, lebonyolítására, irányítására, – járművek és mobilgépek tervezésével, gyártásával és javításával, továbbá ezek szervezésével kapcsolatos mérnöki alapfeladatok elvégzésére, – járművek és mobilgépek üzembe helyezésével és üzemeltetésével kapcsolatos hatósági feladatok ellátására, szervezésére, – műszaki tervezői, szervezői, irányítási feladatok ellátására, – az egyenlő esélyű hozzáférés elvének alkalmazására, – hatósági és marketing tevékenység végzésére.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes